蓬瀛仙館

蓬瀛仙館係香港一座道觀，屬於道教全真龍門派，喺新界粉嶺百和路66號，鄰近港鐵東鐵綫粉嶺站，亦係粉嶺嘅地標。

歷史同風貌 
蓬瀛仙館源於廣州三元宫，喺1929年何近愚、陳鸞楷、麥星階、蘇耀宸同周朗山五位道長喺粉嶺設立，起名叫「蓬瀛僊館」，推廣道教。1950年就採用理監事制嚟打理道觀，更向政府申領後山嘅地段，用嚟增闢園林。1972年正蓬瀛仙館依山而起，佔地非常廣闊，周圍都係亭台樓閣：
 「兜率宮」：又叫「三聖大殿」，供奉太上老君、呂純陽祖師同丘長春祖師
 「元辰殿」：供奉斗姥元君同60位太歲神
 「觀音殿」：供奉觀音大士同南斗星君、北斗星君各星宿神
 「護法殿」：供奉道教護法神王靈官
 「眾妙之門」牌坊
 「明臺」同「洞天福地」牌坊
 「太上道德經壁」
 「軒轅問道圖」
 「十二生肖圖石雕」

蓬瀛仙館
 道教文化中心
 道教文化資料庫
 道通天地

香港慈善團體
香港道教建築
粉嶺